open-index/open-wikipedia-markdown huggingface dataset:
Stavanger på skeivå

**Stavanger på skeivå** er en årlig festival for lesbiske, homofile og bifile som arrangeres i Stavanger.

Festivalen ble første gang arrangert i september 1999. Formålet er å skape åpenhet og vise mangfold ved å sette farger på byen. Festivalen er organisasjonsmessig underlagt rogalandsavdelingen av Landsforeningen for lesbisk og homofil frigjøring (LLH Rogaland). Festivalen drives av en egen komité &ndash; Stavanger på skeivå (SPS).

Festivalen har lykkes i å sette Stavanger på kartet som en homovennlig by. Ordføreren i Stavanger har åpnet festivalen hvert år og dette viser godt aksepten og fokuset fra politisk ledelse.

Stavanger på skeivå er og skal være en festival med stor bredde, og den skal engasjere.

## Eksterne lenker

* Festivalens hjemmeside
Telelosji

**Telelosji** er adgang for en teleoperatør til å utplassere og montere eget utstyr i en annen netteiers sentraler eller basestasjoner, slik at teleoperatøren blir i stand til å tilby sine tjenester med eget utstyr via sitt eget telenett, eventuelt via linjeleie av fiber fra den operatøren som eier sentralen eller basestasjonen. 

Tilsvarende adgang til å benytte en dominerende netteiers fiber- og transportnett kalles bitstrøm-aksess, mens adgang til aksessnettet eller «kobbernettet» inn til husstanden kalles LLUB eller «kobberaksess».

## Norge
I Norge er Telenor pålagt å tilby telelosji både i fastnettet (for eksempel for ADSL), og i mobilnettet (for GSM), i hele landet unntatt Svalbard (hvor det likevel ytes telelosji etter frivillig avtale med konkurrentene). Ved telelosji for bredbånd monteres en såkalt DSLAM (svitsj) i netteiers sentral, mens telelosji ved mobiltelefoni normalt innebærer at radioskap og -sender monteres i netteiers basestasjon. I Norge er selskapene NextGenTel og Telia Norge eksempler på teletilbydere som gjør utstrakt bruk av telelosji hos Telenor, i henholdsvis fast- og mobilnettet.

## Se også
* Tjenesteleverandør
* Videreselger
* Virtuell operatør
* MVNO
* Roaming
* Samtrafikk

## Eksterne lenker
* Eksempel på avtaleverk fra jara.no
* Lovdata, Ekomforskriften
* Lovdata,  Offentlig nett-forskriften
Ruckus – uskyldig fredløs

***Ruckus – uskyldig fredløs*** (originaltittel: *Ruckus*) er en amerikansk dramafilm og actionkomedie fra 1980 regissert av Max Kleven. Hovedrollene spilles av Dirk Benedict og Linda Blair.

## Handling
Kyle Hanson er en Vietnamveteran som har problemer med å tilpasse seg det sivile liv i USA. Når han stopper ved en småby for å få seg noe å spise blir han trakassert av stedets lokale bøller. Han tar til motmæle overfor og det hele utvikler seg til en voldsom kamp der den lokale sheriffen prøver å kaste ham ut av byen. På flukt blir han venn med Jenny, en ensom kvinne i distriktet som ønsker å hjelpe ham. Dette gjør de andre beilerne i byen sjalu, noe som skaper ytterligere problemer for ham. Det hele utarter nærmest til full krig, der Hanson må ta i bruk sine ferdigheter fra Vietnam for å overleve.

## Om filmen
Filmen har flere likhetstrekk med *[[First Blood]]* som kom et par år senere. Historien er muligens inspirert fra selve boka *First Blood* som kom på 1970-tallet.

## I rollene
(utvalg)
*Dirk Benedict –  Kyle Hanson 
*Linda Blair –  Jenny Bellows 
*Richard Farnsworth –  Sheriff Jethro Pough 
*Matt Clark –  Cecil 'Cece' Grant 
*Jon Van Ness –  Deputy Dave

## Referanser


## Eksterne lenker
*
Ole Erik Stavrum

**Ole Erik Stavrum** (født 1966) er en norsk tidligere fotballspiller. 

Stavrum var forsvarsspiller. Han spilte fire landskamper for aldersbestemte landslag (G15). I løpet av karrieren som aktiv spilte han for ,  og . 

Han er sønn av den tidligere fotballspilleren Ole Stavrum, og bror av Arild Stavrum.

## Referanser


## Eksterne lenker
* 
* Profil hos Norges Fotballforbund
Siegburg

**Siegburg**, by i delstaten Nordrhein-Westfalen i det vestlige Tyskland, senter for kretsen Rhein-Sieg. Siegburg ligger ved elva Sieg nær utløpet i Rhinen, 10 km øst for den tidligere hovedstaden Bonn, som ligger på andre siden av Rhinen. 

Siegburg har 29&nbsp;498 innbyggere (1. juli 2007), og hele bområdet på østbredden av Rhinen rundt Sieg har nærmere 125&nbsp;000 innbyggere. Sammen med nabobyene Hennef og Sankt Augustin utgjør Siegburg i realiteten en betydelig forstad til Bonn.

## Historie
Arkeologiske funn tidfester de første bosetninger i Siegburg til tidlig jernalder (Hallstadt-alder), det vil si 1000-500 f.Kr. Omkring år 500 nådde Frankernes ekspansjon elven Sieg, og i løpet av ytterligere 500 år utviklet området seg til et viktig senter for keramikkproduksjon. Omkring år 800 ble den benediktinske klosterborgen St Michael reist i Siegburg, og 1060 inntok erkebiskop Hanno II av Köln byen og gjorde Kloster Siegburg til en teologisk senter som ga mild støtte til den keiservennlige og pave-skeptiske reformvebegelsen langs Rhinen på denne tiden. Köln var et ekspansivt erkebispedømme med stor stående hær og rett til å delta i keiservalg.

Siegburg fikk toll- og myntrettigheter i 1069, og byrettigheter i 1182. Etter dette vokste byen gradvis fram som viktig senetr for keramisk industri. Byen blomsteret særlig på 1500-tallet, og stod imot spansk beleiring i 1588. Flere beleiringer på tidlig 1600-tall mislyktes også, med unntak av den svenskse okkupasjonen under trettiårskrigen, i 1628. Ti år senere var Siegburg åsted for i alt 19 offentlige hekseprosesser.

Etter hvert kom Siegburg under hertugdømmet Berg. I 1862 åpnet Tysklands første smalsporede jernbane i Siegburg, linjen ble i 1902 forlenget til Hennef. I 1886 fikk Siegburg et prøyssisk fengsel som fortsatt er et viktig spesialfengsel i Tyskland. Seks år senere åpnet flere statlige våpenindustrier i Siegburg, deriblant *Königliche Geschossfabrik* som under Første verdenskrig hadde om lag 20&nbsp;000 ansatte. Ved slutten av Andre verdenskrig ble Siegburg intenst bombet av allierte styrker, og befridd av amerikanske tropper 10.april 1945, etter et par ukers harde kamper. Etter krigen var Siegburg tysk garnisonsby.

## Referanser


## Eksterne lenker
*
Flire

**Flire** (*Blicca bjoerkna*) er en fiskeart i gruppen karpefamilien. Den ligner på brasme, men har større øyne i forhold til hodet. Buk- og brystfinnene er rødlige. Den blir opptil 35&nbsp;cm lang, med vekt på inntil 2&nbsp;kg.

Den største fliren som er tatt på sportsfiskeredskap i Norge, er på 1,015 kg. Rekorden ble satt i Nitelva 23. mai 2004

## Referanser




## Litteratur
* 

## Eksterne lenker
*
Aleksandr Potasjov

**Aleksandr Potasjov**, belarusisk: Аляксандр Паташоў - *Aljaksandr Patasjow* (russisk Александр Поташёв, født 12. mars 1962) er en tidligere kappgjenger som representerte Sovjetunionen og senere Belarus. Han vant gullmedaljen over 50&nbsp;km kappgang under VM 1991 i Tokyo. Potasjov og hans lagkamerat Andrej Perlov prøvde å krysse mållinjen likt for å få delt gullmedalje. Men dommerne erklærte Potasjov som vinner med et tidels sekund.

Potasjov ble nummer fire under OL 1988 i Seoul og ble disket under OL 1992 i Barcelona. Hans personlige rekord er 3.40.02, en tid han oppnådde i mai 1990.
## Referanser


## Eksterne lenker
*
Vederbuk

**Vederbuk** (*Leuciscus idus*) er en fiskeart i gruppen karpefamilien som lever i brakkvann, elver og i noen innsjøer. En gul variant av fisken blir kalt **gullvederbuk** og blir brukt som prydfisk i dammer.

## Beskrivelse

Vederbuk har en kraftig kropp med grågrønn rygg, sølvfargede sider og hvit eller gulaktig buk med orange buk- og gattfinner. Den kan bli opptil 1 meter og 8&nbsp;kg. Bukfinnene er plassert foran ryggfinnen og munnen er terminal. Vederbuk kan forveksles med stam og gullbust, men den har mindre skjell enn disse. Den kan også skilles fra stam ved at den har konkav gattfinne.

Vederbuk kan spises – kjøttet er hvitt og fast, men den er ikke spesielt velsmakende.

## Utbredelse

Vederbuken er vanlig i Sentral-Europa og Russland. Den er også satt ut i England. I Norge fins det vederbuk i Glommavassdraget nord til Eidsfossen i Våler kommune, i Drammenselva, i Mjøsa, i Skårsvatnet ved Øystese, og i Kvassnesstemma i Knarvik Det drives ikke kommersielt fiske på arten i Norge.

## Adferd

Hannfisken blir kjønnsmoden 3-5 år gammel og hunnfisken et eller to år senere. Gytingen foregår om våren i elver, der eggene klistrer seg til grus eller planter. Eggene klekker etter 10&ndash;20 dager.

Vederbuken lever av insekter, snegler, krepsdyr og muslinger. Eldre individer spiser også andre fisker.

## Referanser




## Litteratur
* 

## Eksterne lenker
* 
Fiskipedia
Stephen Wyatt

**Stephen Wyatt** (født i 1948 i Ealing i London i England) er en forfatter som ble utdannet ved Latymer Upper School og University of Cambridge. Hans første manus for TV var *Claws*, som ble spilt inn av BBC. Wyatt skrev deretter historiene *[[Paradise Towers]]* og *[[The Greatest Show in the Galaxy]]* for science fiction-serien *[[Doctor Who]]*. Han skrev også bøkene basert på historiene, som ble utgitt av Target Books.

Wyatt har også skrevet episoder av blant annet *[[The House of Eliott]]* og *[[Casualty]]*.

## Referanser


## Eksterne lenker
* 
* Biografi hos On Target
Geir Waage

**Geir Morten Waage** (født 1967) er en norsk lokalpolitiker (Ap) som siden 2015 er ordfører i Rana kommune, et verv han også hadde fra 2007 til 2011.

Waage var i en lengre periode heltidspolitiker i Nordland fylke, og har også vært leder i Nordland AUF. Han har permisjon fra en stilling ved Nasjonalbiblioteket for å være ordfører i Rana.

Sammen med ordførerne i Hemnes, Narvik og Hattfjelldal ble han landskjent i november 2007 da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.

## Referanser
Eika Gruppen

**Eika Gruppen AS**, tidligere **Terra Gruppen**, er et norsk finanskonsern. Eika Gruppen er finanskonsernet i Norges største allianse av lokalbanker, Eika Alliansen, med over 50 banker som samarbeider.  Eika Gruppen sin kjernevirksomhet er å levere produkter og tjenester til lokalbankene i alliansen og lokalbankenes kunder.

Konsernets virksomhet deles inn i områdene fellestjenester, drift og utvikling, forsikring, finansiering, sparing og plassering samt eiendomsmegling. Virksomhet drives gjennom morselskapet og fire heleide datterselskaper: Eika Forsikring, Eika Kredittbank, Eika Kapitalforvaltning og Aktiv Eiendomsmegling. 

Hovedkontoret ligger i Oslo, mens forsikringsvirksomheten drives fra Hamar. Konsernsjef er Hege Toft Karlsen.

## Historie
Terra ble etablert som et innkjøps- og interessesamarbeid i 1997 med navnet Eika Gruppen, som en konsekvens av de nye trendene i norsk bankindustri. Det hadde tidligere vært mange fusjoner i norske sparebanker, noe som førte til et stort antall regionale sparebanker. Den største av disse var Sparebanken NOR, som var en resultatet av en fusjon mellom over hundre banker. I 1996 allierte flere av de andre store regionale bankene seg i form av SpareBank 1-alliansen. På denne tiden var det to tydelige trender blant både store sparebanker og forretningsbankene; en ny teknologisk plattform med nettbankdrift, samt at de begynte å tilby alle mulige finansielle tjenester, også inkludert sparepenger, verdipapirer og forsikring.

Også de små, uavhengige sparebankene som ikke hadde fusjonert ble nødt til å tilby disse tjenestene. Som et resultat ble Eika Gruppen dannet, og siden 1997 har Terra kjøpt opp selskaper for å kunne tilby stadig flere tjenester.

I oktober 1999 ble Eika Gruppen AS fusjonert med Terra, og i november 2000 ble navnet endret til Terra-Gruppen AS. I 2012 vedtok konsernstyret å gå tilbake til navnet Eika. Navneskiftet ble gjennomført 21. mars 2013 etter vedtak i generalforsamlingen og godkjenning fra Finanstilsynet.

### Terra-skandalen

Terra-skandalen i 2007 involverte meglerhuset Terra Securities som var et datterselskap i Terrakonsernet. Nordlandskommunene Rana, Narvik, Hemnes og Hattfjelldal samt kommunene Vik, Bremanger, Haugesund og Kvinesdal hadde lånt penger med sikkerhet i framtidige kraftinntekter og investert pengene i kompliserte fondsprodukter med høy risiko i USA gjennom Citigroup. Kommunene tok på seg garantiforpliktelser som medførte at kommunene tapte betydelig mer enn de opprinnelig hadde investert. Terra Securities ble slått konkurs etter dette.

## Datterselskaper
* Eika Kredittbank
* Eika Forsikring
* Eika Kapitalforvaltning
* Aktiv Eiendomsmegling AS

## Medlemsbanker

## Referanser


## Eksterne lenker
*
Kjell-Idar Juvik

**Kjell-Idar Juvik** (født 21. mai 1966) er en norsk politiker for Arbeiderpartiet. Han var stortingsrepresentant for Nordland fra 2013 til 2017, og satt i Stortingets transport- og kommunikasjonskomité.  Ved stortingsvalget i 2017 ble han valgt som 1. vararepresentant for Arbeiderpartiet fra Nordland fylke.

Juvik er kommunestyremedlem i Hemnes kommune fra 1987-, herunder ordfører fra 2003 til 2011. Sammen med ordførerne i Narvik, Rana og Hattfjelldal ble han kjent i november 2007 da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.

Tidligere var Juvik en aktiv fotballspiller, samt trener for Hemnes IL. I dag er Juvik leder i Hemnes IL.

## Referanser


## Eksterne lenker
* 
*
Jesús Ángel García

**Jesús Ángel García** (født 1969) er en spansk kappgjenger.

García har tilhørt verdenseliten i kappgang siden 1991 og har spesialisert på den lengste distansen – 50&nbsp;km. Han ble verdensmester i 1993, og tok VM-sølv både i 1997 og 2001. Han har også sølv og bronse fra EM i friidrett.

## Referanser


## Eksterne lenker
*
Valentin Kononen

**Valentin Kononen** (født 7. mars 1969) er en tidligere finsk kappgjenger. Hans aktive meritter inkluderer mange medaljer i store konkurranser, som gjør ham til en av de fremste finske utøvere i sin gren.

Kononens mest kjente meritt er gullmedaljen fra VM 1995 i Göteborg. Han vant også sølvmedaljer under VM 1993 i Stuttgart og EM 1998 i Budapest.

## Referanser


## Eksterne lenker
*
Asgeir Almås

**Asgeir Kåre Almås** (født 15. juni 1948) er en norsk politiker (Ap) som var ordfører i Hattfjelldal kommune fra 2000 til 2015.

## Terra-skandalen
Sammen med ordførerne i Hemnes, Rana og Narvik ble han landskjent i november 2007 da det viste seg at kommunen, i hva som senere ble kjent som Terra-skandalen,  hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.

## Referanser
Terra

**Terra** kan ha flere betydninger:

* Det latinske ordet for planeten Jorden
* Tellus, også kjent som *Terra*, romersk gudinne
* Terra-Gruppen, norsk finanskonsern og bankallianse
* Terra-skandalen, norsk finansskandale i 2007
* Terra, valuta foreslått av økonomen Bernard Lietaer
* Tera (med én r], prefiks i SI-systemet.
Bernhard Helland

**Bernhard Helland** (født 23. mai 1898, død 26. desember 1976) var en norsk misjonær tilknyttet santalmisjonen. 

Han var førstesekretær for The Santal Mission of the Northern Churches i en overgangsperiode – da santalkirken (Northern Evangelical Lutheran Church) ble selvstendig i 1950. Johannes Gausdal ble samme år utnevnt som første biskop i kirken (NELC). Helland overtok derfor lederskapet for et misjonsfelt i stor endring. På mange måter fortsatte han tradisjonen fra Johannes Gausdals  periode og nyorienterte samtidig Skrefsruds og Boddings misjonskirke. 

I 1951 ble Helland etterfulgt av Ole Silas Bjerkestrand som misjonens leder. Som følge av at santalkirken nå hadde blitt selvstendig, skjedde det en rekke endringer av engasjementet. Bistands- og utviklingsarbeid fikk fra nå av større betyding. Bernhard Helland tok den nye dagsorden inn over seg. Blant annet ble skole- og helsearbeid stadig viktigere virksomhetsområder. I Hellands periode som misjonens førstesekretær ble det etablert en rekke nye virksomheter innen helse og utdanning: Blant annet Kaerabani Boys' School og Maharo Girls' School. Samtidig ble det lagt vekt på helsearbeid – og nye sykehus og barnehjem ble opprettet i delstatene Bihar (nåværende Jharkand), West Bengal og Assam. Samtidig ble det oppbyggelige misjonsarbeidet gradvis overført til den nasjonale kirken, NELC.

Helland tjenestegjorde i Kaerabani og Dumka i det som i dag er delstaten Jharkhand i India.

## Referanser

* Olav Hodne. *The seed bore fruit*, Christ's Diciples' Media, Calcutta, India 1967.
Polder

**Polder** er en landskapstype som er gjenvunnet ved menneskelig innsats, ved at området er omgitt av diker. Tidligere hav, innsjø eller sump stenges inne og silt-driften fra elver eller tilførte masser gjør området om til tørt land, ofte svært fruktbart for landbruk. Poldere er vanlige i Nederland ved Nordsjøen, men finnes også siden middelalderen i Kina, i Danmark, Tyskland og et sted i Estland (Aardla-polderen fem km sør for Tartu).

Dikene ble først og fremst bygget for at man skulle skaffe (jordbruks)land i et valgt område. Området ble tørrlagt, dikene holdt ved like og i flere tilfeller forsterket og gjort høyere slik at landet ble beskyttet mot oversvømmelser. Slik har poldere blitt benyttet både som ledd i kystsikring og landvinning. Noen steder kan man kunstig regulere fuktigheten i polderen helt nøyaktig, ved å øke eller redusere til- og avrenning. Et eksempel på dette er Aardla-polderen i Estland hvor man regulerer fuktigheten nøyaktig etter jordbrukets behov.

Mange poldere er i dag tettbefolkede områder, der bebyggelse har overtatt etter jordbruk, mens andre fremdeles brukes innen landbruk. Jorden kan være meget fruktbar, noe som skyldes at den ofte har vært havbunn, eller at det er fruktbart slam (silt) som er ført inn fra elver. Mange poldere ligger under havnivå. Polderlandskap er veldig likt marsklandskap. Det har ofte et rikt fugleliv med vadefugler.

Det norske betegnelsen på denne landskapstypen er hentet fra nederlandsk.

## Fotnoter

## Referanser


## Eksterne lenker
*
Verran Sparebank

**Verran Sparebank** var en norsk sparebank fra 1907 til 2006, i Framverran i Mosvik kommune. Den fusjonerte med Grong Sparebank i 2006, som tok over selskapets aktiva og lokale kunder. Banken hadde aktiva til en verdi av 85 millioner kroner, og tre ansatte da den ble oppløst i 2006. Verran Sparebank hadde lokaler i Venneshamn, men den nye banken flyttet til Mosvik sentrum i 2008, og til Straumen i 2013.
 
## Historie
Verran Sparebank ble etablert i 1907 som en lokal bank i Verran og Mosvik kommuner. Den første styreformannen var tidligere ordfører Jørginus Stavrum. Andre ordførere som senere var styreformann var Peter Å. Gipling og Per Vennes.

Banken var medlem av bankalliansen Terra, og var ved fusjonen den fjerde siste av de små, lokale sparebankene i Nord-Trøndelag. De andre små sparebankene hadde tidligere deltatt i fusjonsprosesser som i 1985 førte fram til Sparebanken Midt-Norge. Grong Sparebank, Verran Sparebanks fusjonspartner, er en av de tre frittstående sparebankene i fylket.
 
På fusjonstidspunktet var Verran Sparebank den minste banken i Norge.
## Referanser
Grong Sparebank

**Grong Sparebank** er en selvstendig norsk sparebank  i Grong i Nord-Trøndelag, etablert i 1862. Banken har avdelinger i Grong, Lierne, Namsos, Steinkjer, Inderøy, Rørvik og Mosjøen. Jon Håvard Solum er administrerende banksjef.   

Banken har 56 ansatte ved årsskiftet 2020/2021. Sammen med 69 andre sparebanker deltar de i Eika Alliansen.

Per 1. januar 2021 er bankens forvatningskapital, inkludert overført boligkredittforetak, 9,5 milliarder kroner. 

## Historie
Den 7. april 1862 ble det avholdt møte på gården Berre i Grong om opprettelse av en sparebank i Grong Prestegjeld. I 1905 ble det fremsatt krav fra Høylandet om deling av banken, da Hållingene ville ha sin egen bank. Etter mye fram og tilbake ble banken splittet i tre i 1925, da både Høylandet og Harran opprettet egne sparebanker. 

I 1975 fusjonerte Grong Sparebank og Lierne Sparebank. I 2005 etablerte banken egne kontor/avdeling i Namsos, og i 2006 ble et nytt kontor/avdeling åpnet i Steinkjer. Senere samme år fusjonerte Grong Sparebank og Verran Sparebank (i Mosvik). I 2013 åpnet banken en ny filial på Rørvik i  i Vikna Kommune og i mars 2015 åpnet banken et nytt avdelingskontor i Mosjøen.

I desember 2016 kjøpte Grong Sparebank en kundeportefølje på 7000 kunder i 17 kommuner i Nord-Trøndelag fra Danske Bank. Samtidig ble de ansatte ved Danske Bank sine kontorer i Namsos og Steinkjer overtatt.

## Litteratur
* Ragnar Prestvik. ''Grong Sparebank - samfunnsbygger i 150 år 1862-2012. Utgitt av banken, 2012. 
## Referanser


## Eksterne lenker
*
Det serbiske alfabetet

**Det serbiske alfabetet** er en variant av det kyrilliske alfabetet. Det består av 30 tegn som tilsvarer hver sin lyd, det vil si at alfabetet er ortofont. Det ble konstruert av Vuk Stefanović Karadžić i 1818 ved at han tilpasset det tidligere brukte russiske alfabetet for at det skulle være mer hensiktsmessig for serbisk. 

I 1868 ble alfabetet formelt anerkjent i Serbia. I dag er det offisiell skriftform i Serbia, Montenegro og Bosnia-Hercegovina. I Serbia har alfabetet status som offisiell skriftform i kraft av grunnlovens artikkel 10, men det er i lov med lavere rang (formell lov) fastsatt at også det latinske alfabetetet kan brukes i offisielle sammenhenger. I Montenegro er skriftformene sidestilt i grunnloven. I Bosnia-Hercegovina er skriftformene også sidestilt, men dette er ikke regulert i grunnloven. Det er imidlertid slått fast i domstolslovgivningen.

Sammenlignet med det russiske alfabetet er enkelte overflødige tegn utelatt, blant annet **ю**, **й**, **ъ**, **ь**, **щ** og **я**. De nye tegnene er **ћ**, **ђ**, **љ**, **њ**, **ј** og **џ**, der **љ**, **њ**, **ј** og **џ** også brukes i makedonsk. De to resterende, **ћ** og **ђ** brukes ikke i noen andre kyrilliske alfabet.

## Tabell med uttale- og transkripsjonsoversikt

## Referanser
Johan August Gripenstedt

**Johan August Gripenstedt** (født 11. august 1813 i Holstein, Tyskland, død 13. juli 1874 i Stockholm) var en svensk politiker og friherre. Han var Sveriges finansminister 1856&ndash;1866.

## Liv og virke
### Bakgrunn
Johan August Gripenstedt var sønn av majoren Jakob Gripenstedt og Helena Kristina Weinschenck. Han ble født i hertugdømmet Holstein, som da var en del av Det tyske forbund. 

### Karriere
Han innledet sin yrkeskarriere som offiser, men ved inngifte i slekten Anckarswärd kom han på 1840-tallet til å få innpass i både godsforvaltning og annen næringsvirksomhet. Som politiker inngikk Gripenstedt fra 1840-tallet i riksdagens «godsliberale» krets, og han var sterkt påvirket av Napoleon III:s patriarkalske liberalisme og den franske nasjonaløkonomen Frédéric Bastiat. Han virket blant annet for innføringen av frihandel, og hørte opprinnelig til i de moderatliberale kretsene som ville liberalisere landet, men ikke gå like raskt fram som de radikale liberale. Lenge kunne han tenke seg visse proteksjonistiske grenser. Da kong Oscar I ville fornye regjeringen ble den 35-årige Gripenstedt konsultativt statsråd. I perioden 1856–1866 var han finansminister og kunne fra den posten aktivt virke for en rask utbygging av jernbanen med kapital lånt på det internasjonale markedet. Ved bankkrisen i 1857 foretok han det første statlige inngrep for å redde en svensk bank, Skånes Enskilda Bank.  

Da det schleswig-holsteinske spørsmål så ut til  lede til krig mellom Preussen og Danmark, avbrøt Gripenstedt og daværende justisstatsminister Louis De Geer 1863 Karl XVs planer om en svensk-dansk allianse. Dette har blitt betegnet som dødsstøtet for skandinavismen.

Gripenstedt lykkes i å få riksdagen til sakte, men sikkert til å avskaffe toll og minske tollsatser; blant annet ble frihandel innført på en rekke punkter. I 1860 hadde Frankrike og Storbritannia inngått en handelstraktat, framforhandlet av den britiske manchesterliberalen Richard Cobden. Traktaten innebar at landene innførte senkning av toll på en rekke varer.

Da han som 53-åring trakk seg tilbake, tilfreds med sin innsats, kommenterte* [[Göteborgs Handels- och Sjöfartstidning]]* om Gripenstedt: «Med okuvligt mod och beundransvärd talang trädde han i spetsen för den sak, han ville genomföra, den förste i breschen och den siste på muren, och segern blev alltid hans.»

Gripenstedt ble i 1858 innvalgt som medlem nummer 542 av Kungliga Vetenskapsakademien.

Gripenstedt er begravd på Bälinge kyrkogård i Nyköpings kommune, i samme sogn som der hans bosted Nynäs lå.

Han var far till riksdagsmannen Carl Gripenstedt.

## Sitat
* «norskarna får ej krusas utan böra styras med starka tyglar och piska»

## Referanser
Jurij Skobov

**Jurij Georgijevitsj Skobov** (1949–2024) var en sovjetrussisk langrennsløper som konkurrerte tidlig i 1970-årene. Under OL 1972 i Sapporo var han med på å vinne gull på 4&nbsp;×&nbsp;10&nbsp;km stafett for Sovjetunionen. Han ble nummer 5 på 15&nbsp;km under de samme vinterlekene.

Skobov vant 10&nbsp;km under junior-EM både i 1968 og 1969, begge ganger i sterk konkurranse med Oddvar Brå. Han tok også en sølvmedalje på stafetten under VM 1974 i Falun.

## Fotnoter

## Referanser


## Eksterne lenker
*
Lov og rett

***Lov og Rett ***er et norsk juridisk tidsskrift med fagartikler og bokanmeldelser. Tidsskriftet ble etablert av professor Anders Bratholm og utgitt av Universitetsforlaget første gang i 1962. Bratholm var redaktør frem til 1990.

Helt siden starten har det vært tanken at tidsskriftet – i tillegg til å ta inn fagfellevurderte artikler – også skal være noe mindre vitenskapelig enn f.eks. *[[Tidsskrift for rettsvitenskap]]*, og rette seg mot praktiserende jurister. *Lov og Rett* tar ofte inn artikler om dagsaktuelle juridiske problemer og har debattinnlegg i spaltene sine. Lederartikkelen i hvert hefte tar for seg et aktult rettspolitisk spørsmål, ofte skrevet av redaktøren eller et redaksjonsmedlem, men også av andre. Tidsskriftets artikler er ofte sitert og omtalt, og retter seg mot jurister i yrkeslivet, forskere og studenter.

Tidsskriftet er en vitenskapelig publiseringskanal på nivå 1, jf. Universitets- og høyskolerådets oversikt. Redaksjonen avgjør om en artikkel oppfyller kravene til fagfellevurdert publikasjon. 

*Lov og Rett* utgis med ti hefter årlig.

Tidsskriftet er tilgjengelig på Universitetsforlagets elektroniske database for tidsskrifter, www.idunn.no.

## Redaktører

* 1962–1990: Anders Bratholm
* 1990–2000: Asbjørn Kjønstad
* 2001–2010: Kåre Lilleholt
* 2011–2020: Giuditta Cordero-Moss
* 2021–: Halvard Haukeland Fredriksen

## Referanser


## Eksterne lenker
* *[https://www.idunn.no/journal/lor Lov og Rett]*
Scorpio

***Scorpio*** er en amerikansk actionthriller fra 1973 regissert av Michael Winner. Filmen handler om en erfaren CIA-agent som besluttes drept av sine egne. Hovedrollene spilles av Burt Lancaster og Alain Delon.

## Handling
Agent Cross har vært hos CIA i 30 år og regnes som en av deres toppagenter. Nå mener imidlertid hans oppdragsgiver i CIA at han blitt for selvgod og vet for mye om organisasjonen. Derfor bestemmer han at Cross skal likvideres. Oppdraget går til Scorpio, en langt yngre og ambisiøs agent som har gått i lære hos Cross og som han anser som sin venn. Cross får rede på planene og flykter til Wien, men når hans kone myrdes returnerer han til USA for å drepe sin tidligere oppdragsgiver. Etter det gjenstår et endelig oppgjør mellom ham og Scorpio.

## Om filmen
### Anmelderne
Både Roger Ebert og Leonard Maltin gav den 2,5 av 4 stjerner.

### Annet
En scene i filmen ble innspilt på Watergate Hotel samme dag som det berømte innbruddet som etterhvert ledet til den mye omtalte Watergate-skandalen.

## I rollene
(utvalg)
*Burt Lancaster –  Cross 
*Alain Delon –  Jean Laurier, kjent som Scorpio
*Paul Scofield –  Zharkov 
*John Colicos –  McLeod 
*Gayle Hunnicutt –  Susan

## Referanser


## Eksterne lenker
*
Hypocrisy (band)

**Hypocrisy** er et death metal-band fra Sverige. Det ble dannet av Peter Tägtgren i Stockholm i 1990.

## Historie
Etter tre år i Fort Lauderdale i Florida returnerte Peter Tägtgren i 1990 til Sverige for å danne sitt eget band, Hypocrisy. Bandets tidligste utgivelser ble karakterisert som godt utført death metal, men ikke spesielt innovativt. Den kritikken avtok ettersom bandet modnet og utviklet en mere distinkt lyd og en introspektiv tekstmessig tilnærming. Senere utgivelser har en mere atmosfærisk lyd, og mens tekstene i bandets tidligste perioder var anti-kristne og satanistiske, fokuserer de på temaer som det paranormale og utenomjordisk liv. Deres siste album, *[[Virus (album)|Virus]]*, inneholder dog tekster som er mere typisk death metal, og omhandler vold, galskap, krig, narkotika og følelsesmessig kamp.

Tägtgrens erfaring som produsent kan også ha vært medvirkende til bandets endring i musikalsk retning, ettersom han er nært involvert med mange andre band mens han produserer deres album.

## Medlemmer
### Nåværende medlemmer
*Peter Tägtgren – Vokal, gitar, synthesizer (The Abyss, Pain, ex-Bloodbath, ex-Lock Up, ex-Algaion, ex-Marduk, ex-War)
*Mikael Hedlund – Bassgitar (The Abyss, ex-War)
*Horgh – Trommer (ex-Grimfist, Immortal, Pain, og ex-Lost at Last)
*Klas Ideberg – Session-gitar (Darkane)

### Tidligere medlemmer
* Magnus «Masse» Broberg – Vokal (1992–1993) (Dark Funeral, Dominion Caligula)
* Jonas Österberg – Gitar (1992) 
* Lars Szöke – Trommer (1990 – 2004) (ex-War)
* Mathias Kamijo (Algaion) – Gitar (live)
* Andreas Holma – Gitar

## Diskografi
### Demos
* *Rest in Pain* (1991)
* *Rest in Pain '92* (1992)

### Album
* *[[Penetralia]]* (1992)
* *[[Osculum Obscenum]]* (1993)
* *[[The Fourth Dimension]]* (1994)
* *[[Abducted]]* (1996)
* *[[The Final Chapter]]* (1997)
* *[[Hypocrisy (album)|Hypocrisy]]* (1999)
* *[[Into the Abyss]]* (2000)
* *[[Catch 22 (album)|Catch 22]]* (2002)
* *[[The Arrival (album)|The Arrival]]* (2004)
* *[[Virus (Hypocrisy album)|Virus]]* (2005)
* *[[A Taste Of Extreme Divinity]]* (2009)
* *[[End Of Disclosure]]* (2013)

### EP-er
* *Pleasure of Molestation* (1993)
* *Inferior Devoties* (1994)
* *Maximum Abduction* (1997)
* *Virus Radio EP* (2005)

### Samlealbum
* *[[10 Years of Chaos and Confusion]]* (2001)

### Konsertalbum
* *[[Hypocrisy Destroys Wacken 1998]]* (1998)

### Singler
* *Carved Up* (1996)

## Referanser


## Eksterne lenker
* 
* 
*
Seks om kuppet

***Seks om kuppet*** (originaltittel: *The Split*) er en amerikansk kriminaldrama fra 1968 regissert av Gordon Flemyng. Filmen handler om en gruppe på fem som gjennomfører et kupp ved et fotballstadium. Etterpå forsvinner pengene og de begynner å misstro hverandre. Hovedrollene spilles av Jim Brown, Diahann Carroll, Ernest Borgnine, Julie Harris og Gene Hackman.

## Sammendrag av handlingen
Mc. Clain kommer til Los Angeles, planlegger sammen med fem andre og gjennomfører et kupp på en halv million dollar ved et fotballstadium mens det er kamp. Pengene blir gjemt hos hans kjæreste Ellie. Hun blir myrdet og pengene forsvinner. Mc. Clain blir mishandlet av de andre som han tror lurer dem, men detektiven Brill som drepte Ellies morder har dem. Det hele utvikler seg til en kamp på liv og død.

## Om filmen
Dette var den aller første filmen i USA som fikk en R-rating i det nyopprettede MPAA-film rating systemet (aldersgrense på film).

## Personell
*Jim Brown som McClain
*Diahann Carroll som Ellie Kennedy
*Ernest Borgnine som Bert Clinger
*Julie Harris som Gladys
*Gene Hackman som Politimann Walter Brill
*Jack Klugman som Harry Kifka
*Warren Oates som Marty Gough
*James Whitmore som Herb Sutro
*Donald Sutherland som Dave Negli

## Eksterne lenker
*
Paal O. Aukrust

**Paal O. Aukrust**, også omtalt som **Pål Aukrust**, (1883–1966) var gårdbruker i Lom, og en sentral kommunepolitiker (Bondepartiet) i bygda i flere perioder; yngre bror til lyrikeren Olav Aukrust, som overlot gården til Paal. De var begge født i 1883, Olav i januar og Paal i desember.

Paal Aukrust ble valgt inn i kommunestyret i 1909, 26 år gammel. «*Me fylkar oss hugheilt under [[Vidkun Quisling|Quislings]] førarskap til gjennomføring av bondereisinga og atterreising av eit fritt og sjølvstendig Noreg!*» skrev han sommeren 1940, og ble ordfører for Nasjonal Samling fra 1. januar 1941. I 1951 ble han på nytt valgt som ordfører i bygda. Dette er trolig det eneste tilfellet der en NS-ordfører ble gjenvalgt etter krigen. I tillegg hadde han mange verv i ymse lag og organisasjoner i bygda. At han med bakgrunn som NS-ordfører ble gjenvalgt allerede i 1951, viser at han hadde en svært spesiell posisjon i Lom. 

Under landssvikoppgjøret ble han dømt til ni måneder i fengsel og 4&nbsp;987 kroner i inndragning av lønn tjent som ordfører under okkupasjonen. Han ble dømt for politisk forfølgelse og for å svekke den norske motstandsfronten. Dommen kom på bakgrunn av medlemskap i Nasjonal Samling og donasjoner fra kommunen til forskjellige nazistiske organisasjoner, på henholdsvis 500 kroner til den norske legionen, 100 kroner til hirdførerskolen og 1&nbsp;000 kroner til frontkjemperkontoret som Aukrust i kraft av ordførervervet hadde vedtatt. Som formildende omstendigheter hadde retten tatt høyde for idealistiske motiver, at han var en eldre mann og hadde ønsket å gjøre det beste for bygda. 

Han var farbror til forfatteren Kjell Aukrust og sosialøkonomen Odd Aukrust.

## Referanser


## Litteratur
* 

## Eksterne lenker
* Om Aukrust fra Dølaringen boklag
I Want to Break Free

«**I Want To Break Free**» er en låt av det britiske rockebandet Queen. Sangen er skrevet av bassist John Deacon og ble gitt som andre singel fra albumet *[[The Works]]* fra 1984. Låten ble populær over hele Europa og solgte til tredjeplass på de britiske singellistene. Musikkvideoen til sangen viser de fire bandmedlemmene i drag.

## Referanser
The Girl Is Mine

«**The Girl Is Mine**» er en sang av Michael Jackson. Dette var den første singelen som ble utgitt fra albumet Thriller. Sangen er en duett med Paul McCartney og Jackson, fra den tiden de var gode venner. Låten ble ikke godt mottatt av kritikerne, fordi de mente dette var en kjedelig og meningsløs sang.
Verdensrankingen i snooker 1997/1998

**Verdensrankingen i snooker 1997/1998** er verdensrangeringen av de 32 beste snookerspillerne i verden for sesongen 1997/1998. 

Rangeringen er basert på prestasjonene spillerne gjorde de to foregående sesongene, altså sesongene 1995/1996 og 1996/1997.

## Rankingen

## Kilder
*Oppsett hos cajt.pwp.blueyonder.co.uk
HIStory – Past, Present and Future, Book I

***HIStory – Past, Present and Future, Book I*** er et dobbeltalbum utgitt av Michael Jackson i 1995. Det ene albumet er en samling av noen av Jacksons største hits, mens det andre albumet er et studioalbum med kun nye sanger. Av nye sanger som ble gitt ut på albumet er «Scream» som er en duett med søsteren Janet Jackson, «They Don't Care About Us», «Earth Song», «ChildHood» (tema fra filmen *[[Free Willy 2]]*) og «You Are Not Alone» som er skrevet av R'n'B-artisten R. Kelly. Albumet ble produsert av Michael Jackson, James Harris, Janet Jackson, Terry Lewis, Dallas Austin, David Foster, Bill Bottrell, R. Kelly og Teddy Riley.

## Sporliste
### Disk 1 - HIStory Begins
#«Billie Jean» (fra *[[Thriller]]*)
#«The Way You Make Me Feel» (fra *[[Bad]]*)
#«Black or White» (med Slash og Bill Bottrell (rap), fra *[[Dangerous]]*)
#«Rock with You» (fra *[[Off the Wall]]*)
#«She's Out of My Life» (fra *Off the Wall*)
#«Bad» (fra *Bad*)
#«I Just Can't Stop Loving You» ( med Siedah Garrett fra *Bad*)
#«Man In the Mirror» (fra *Bad*)
#«Thriller» (fra *Thriller*)
#«Beat It» (fra *Thriller*)
#«The Girl Is Mine» (med Paul McCartney, fra *Thriller*)
#«Remember the Time» (fra *Dangerous*)
#«Don't Stop 'Til You Get Enough» (fra *Off the Wall*)
#«Wanna Be Startin' Somethin'» (fra *Thriller*)
#«Heal the World» (fra *Dangerous*)

### Disk 2 - HIStory Continues
#«Scream» (med Janet Jackson)
#«They Don't Care About Us»
#«Stranger in Moscow»
#«This Time Around» (med The Notorious B.I.G.)
#«Earth Song»
#«D.S.» (med Slash)
#«Money»
#«Come Together» (The Beatles)
#«You Are Not Alone»
#«Childhood» (tema fra *[[Free Willy 2]]*)
#«Tabloid Junkie»
#«2 Bad» (med Shaquille O'Neal)
#«HIStory»
#«Little Susie»
#«Smile» (Charles Chaplin)

## Eksterne lenker
*
Dumka

**Dumka** er administrasjonssentrum for distriktet med samme navn i området Santhal Parganas i den indiske delstaten Jharkhand. 
Ifølge folketellingen i 2001 hadde Dumka by 44 917 innbyggere og var med det største tettsted i Dumka-distriktet med i alt 1 106 521 innbyggere fordelt på 3716 km² (noe mindre enn Østfold fylke). Byens og distriktets befolkning er etnisk og språklig sammensatt, men majoriteten tilhører stammefolket santaler.  

Baba Basukinath Dham er et tempelkompleks og hinduistisk pilegrimsmål ca. 24 km. fra Dumka sentrum. Hovedattraksjonen er Basukinathtempelet som er tilegnet guden Shiva. Mallooti og Baba Sumeshwar Nath er andre viktige hellige steder. 

Dumka er også skolesenter i distriktet. Sentralt i byen ligger Bandorjuri Mission, hovedkvarteret for Northern Evangelical Lutheran Church med domkirke, English medium school (Don Bosco), radiostasjon og landsbyutviklingssenter.

En gang ukentlig avholdes det buskapsmarked i byen.

## Eksterne lenker

* Official Site
* Bandorjuri Mission Church, Dumka
Norgesrekordhistorikk på 50 m butterfly

## Herrer
### Kortbane

* *Tangering av rekord*

### Langbane

## Damer
### Kortbane

### Langbane

Rekordhistorikken er oppdatert per 5. april 2021.

## Referanser
Drepanoidea

* Cyclidiinae
* Thyatirinae
* Drepaninae
* Epicopeiidae

**Drepanoidea** er en gruppe av sommerfugler som omfatter to familier, Halvspinnere (Drepanidae) og Epicopeiidae. Sigdvingene finnes på alle kontinenter utenom Antarktis og Sør-Amerika, mens Epicopeiidae bare forekommer i det østlige Asia. Underfamiliene halvspinnere Thyatirinae omfatter kraftig bygde sommerfugler som ligner på nattfly (Noctuidae), mens Drepaninae og familien Epicopeiidae er mer slankbygde og kan ligne målere (Geometridae) eller dagsommerfugler. Epicopeiidae flyr om dagen, de andre undergruppene om natten.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
*
Perlehøns

* se inndeling

**Perlehøns** er en liten familie av hønsefugler (Galliformes) som opprinnelig er endemiske for Afrika, men har blitt introdusert sør i Frankrike og i Karibia. Familien omhandler fire slekter med åtte arter tilsammen (21 taxa). Artene har av og til blitt inkludert som en underfamilie i fasanfamilien.

## Beskrivelse
Perlehøns er mellomstore, ganske plumpe terrestriske fugler, som måler omkring 40–72 cm. De har små hoder, og bar hud på både på hodet og hals, som oftest også en hjelm av hornstoff på krona. Fjærdrakten har små grå flekker.

Fuglene er insekt- og frøetende og hekker på bakken.

## Inndeling
Inndelingen følger HBW Alive og er i henhold til Martínez & Bonan (2018). Norske navn på arter og grupper følger Norsk navnekomité for fugl og er i henhold til Syvertsen *et al.* (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

* Galliformes, hønsefugler (fem familier, 307 arter)
** Megapodiidae, ovnhønsfamilien (21 arter)
** Cracidae, hokkofamilien (56 arter)
** Numididae, perlehønsfamilien (4 slekter, 8 arter)
*** *[[Numida]]* (monotypisk)
**** *[[hjelmperlehøne|N. meleagris]]*, hjelmperlehøne 
*** *[[Agelastes]]*
**** *[[hvitbrystperlehøne|A. meleagrides]]*, hvitbrystperlehøne
**** *[[svartperlehøne|A. niger]]*, svartperlehøne
*** *[[Acryllium]]* (monotypisk)
**** *[[gribbperlehøne|A. vulturinum]]*, gribbperlehøne
*** *[[Guttera]]*
**** *[[bustperlehøne|G. plumifera]]*, bustperlehøne
**** *[[Guttera verreauxi|G. verreauxi]]*, ikke navngitt, (vestparykkperlehøne)
**** *[[parykkperlehøne|G. pucherani]]*, parykkperlehøne (østparykkperlehøne)
**** *[[Guttera edouardi|G. edouardi]]*,  ikke navngitt, (sørparykkperlehøne)
** Odontophoridae, tannvaktelfamilien (35 arter)
** Phasianidae, fasanfamilien (187 arter)

## Fylogeni

## Referanser




## Eksterne lenker
*
Bjørn Erik Thon

**Bjørn Erik Thon** (født 1964) er en norsk jurist. I februar 2022 tiltrådte han som likestillings- og diskrimineringsombud i Norge. Fra 2000 til 2010 var han forbrukerombud, og fra 2010 til 2022 var han direktør i Datatilsynet.

## Utdannelse og yrkesliv
Thon er utdannet jurist (cand.jur.) fra 1989. Tidlig i karrieren arbeidet han blant annet som seksjonssjef i Forbrukerrådet, advokatfullmektig og dommerfullmektig. Han var politisk rådgiver (V) for Odd Einar Dørum i Justisdepartementet fra 1999 til 2000. 

Han har skrevet flere kriminalromaner og bøker om forbrukerspørsmål.

I 2000 ble han utnevnt til forbrukerombud. Som forbrukerombud fikk Thon internasjonal oppmerksomhet da ombudet la an sak mot Apple for Markedsrådet ettersom selskapets produktlåsing av digital musikk kjøpt i iTunes Store bare kunne avspilles på Apples egne iPod-spillere. Søksmålet ble senere etterfulgt av flere europeiske land og fikk støtte fra den europeiske forbrukerorganisasjonen BEUC. Saken ble løst da Apple i 2009 bestemte å fjerne kopibeskyttelse på musikkfiler kjøpt gjennom iTunes. 

Thon ble i 2010 utnevnt som Georg Apenes' etterfølger som direktør i Datatilsynet. I april 2016 ble han utnevnt til ny åremålsperiode som direktør i Datatilsynet.

Thon sitter i styret til NorSIS samt fakultetsstyret ved Det juridiske fakultet ved Universitetet i Oslo.

## Bibliografi
* 2024: *Mitt skip er lastet med* (kriminalroman, Petter Balke 4), ISBN 9788202823016
* 2014: *Den amerikanske presidentens norske datter : Olga Wilsons dobbeltliv*, Gyldendal, ISBN 978-82-05-45503-0
* 2005: *Forbrukerjungelboka* (fagbok) – medforfatter: Ola Fæhn ISBN 978-82-15-00677-2
* 2004: *Den enes død* (kriminalroman, Petter Balke 3), ISBN 82-509-5125-5
* 2002: *Den tause klienten* (kriminalroman, Petter Balke 2), ISBN 82-509-4664-2
* 2000: *Svart kappe* (kriminalroman, Petter Balke 1), ISBN 82-509-4277-9

## Referanser


## Eksterne lenker
* }
* 
* 
* Bjørn Erik Thon- Store norske leksikon
Terje Høili

**Terje Tom Høili** (født 1944) er en norsk forretningsmann.

Høili startet sin karrière som forretningsmann i 1977 og fikk etter hvert grossistavtaler med Europris, Max 20 og REMA 1000. I 2000 kjøpte han 50 prosent av Europris. I 2004 solgte han 80 prosent av sitt firma Terje Høili AS til Industri Kapital. Høili er eier av en av Norges største villaer på Gods Høili. Den består av mer enn 20 rom fordelt på 3500 kvadratmeter. I bygget er både vinkjeller, treningsrom og en gildehall.

Høili ble i 2004 kritisert av Datatilsynet for påstått ulovlig kameraovervåkning av sine ansatte på grossistlageret i Fredrikstad.

Høili er tidligere fotballspiller på Lisleby FK (1961–1962) og Fredrikstad FK (1962–1973). 

## Referanser
SKAT

**SKAT** var en dansk statlig myndighet som sto for ligning og innkrevning av skatter og avgifter. Dessuten står myndigheten for eiendomsvurdering og inndrivelse av offentlig gjeld. Etaten ble oppløst og erstattet av frittstående myndigheter under Skatteforvaltningen i juli 2018.

Myndigheten var organisert i forskjellige sentrale enheter og 30 lokale skattesentre. Skattesentrene dekket hvert sitt område. Det fantes også 22 tollekspedisjoner.

SKAT ble opprettet ved sammenslåing av det statlige ToldSkat og de kommunale skatteforvaltningene og hørte innunder Skatteministeriet.

Den 23. november 2007 ble en sikkerhetsvakt ved et av SKATs kontorer i København skutt i hodet og drept av en gjerningsmann som deretter begynte å skyte vilt omkring seg.

## Referanser


## Eksterne lenker
* SKAT
Tannvaktler

* båndvaktel 
* *[[Cyrtonyx]]* 
* egentlige tannvaktler 
* gråbrystvaktel 
* krattvaktler
* sangvaktel 
* skogvaktler 
* spirvaktel 
* toppvaktler

**Tannvaktler** er ei familie hønsefugler som utelukkende lever i Amerika, fra Canada til nordøst i Argentina. Av de 31 artene er det bare 6 som holder til i Nord-Amerika. 

Tannvaktler er monogame. Reiret er plassert i tett vegestasjon og de legger 12 til 15 egg.

## Fylogeni

## Arter

* *Dendrortyx*
** Gråstrupeskogvaktel (*Dendrortyx barbatus*)
** Svartstrupeskogvaktel (*Dendrortyx macroura*)
** Hvitstrupeskogvaktel (*Dendrortyx leucophrys*)
* *Oreortyx*
** Spirvaktel (*Oreortyx pictus*)
* *Callipepla*
** Skjellvaktel (*Callipepla squamata*)
** Sinaloavaktel (*Callipepla douglasii*)
** Kaliforniavaktel (*Callipepla californica*)
** Svartbukvaktel (*Callipepla gambelii*)
* *Philortyx*
** Båndvaktel (*Philortyx fasciatus*)
* *Colinus*
** Nordkrattvaktel (*Colinus virginianus*)
** Mayakrattvaktel (*Colinus nigrogularis*)
** *[[Colinus leucopogon]]*
** Sørkrattvaktel (*Colinus cristatus*)
* *Odontophorus*
** Bruntannvaktel (*Odontophorus gujanensis*)
** Gråtannvaktel (*Odontophorus capueira*)
** Svartkinntannvaktel (*Odontophorus melanotis*)
** Rustpannetannvaktel (*Odontophorus erythrops*)
** Kastanjetannvaktel (*Odontophorus hyperythrus*)
** Mørkryggtannvaktel (*Odontophorus melanonotus*)
** Rustbrysttannvaktel (*Odontophorus speciosus*)
** Tacarcunatannvaktel (*Odontophorus dialeucos*)
** Kragetannvaktel (*Odontophorus strophium*)
** Venezuelatannvaktel (*Odontophorus columbianus*)
** Svartbrysttannvaktel (*Odontophorus leucolaemus*)
** Masketannvaktel (*Odontophorus atrifrons*)
** Diamanttannvaktel (*Odontophorus balliviani*)
** Stjernetannvaktel (*Odontophorus stellatus*)
** Flekktannvaktel (*Odontophorus guttatus*)
* *Dactylortyx*
** Sangvaktel (*Dactylortyx thoracicus*)
* *Cyrtonyx*
** Aztekvaktel (*Cyrtonyx montezumae*)
** Zapotekvaktel (*Cyrtonyx ocellatus*)
* *Rhynchortyx*
** Gråbrystvaktel (*Rhynchortyx cinctus*)

## Referanser


## Eksterne lenker
*
Christopher Vogler

**Christopher Vogler** (født 1949) er en filmmanuskriptforfatter fra Hollywood. Han er mest kjent for sin veiledning innen filmmanuskriptskrivning: *The Writer's Journey: Mythic Structure For Writers*.

## Karriere
Vogler jobbet for Disney Studios, Fox 2000 pictures og Warner Bros. i deres utviklingsavdelinger. Han har også vært lærer for USC School of Cinema-Television, Division of Animation and Digital Arts og UCLA. Han er president i firmaet Storytech.

## Utdannelse
Vogler studerte filmlaging hos USC School of Cinema-Television, skolen der George Lucas gikk. Akkurat som Lucas så ble Vogler inspirert av mytologist Joseph Campbells verker, spesielt boka *The Hero With a Thousand Faces*.

Vogler brukte Campbells arbeide til å lage en nå legendarisk syvsiders firmanotis for Hollywoods manuskriptforfattere, *A Practical Guide to The Hero With a Thousand Faces*https://web.archive.org/web/20071023051155/http://www.online.pacifica.edu/cgl/lucas. Vogler utviklet så senere denne notisen til å bli en bok, utgitt i 1990: *The Writer's Journey: Mythic Structure For Writers*.

## Referanser


## Eksterne lenker
* 
*
Bugg (tyggegummi)

**Bugg** er en tyggegummi fra Freia som eksisterte fra slutten av 1970-tallet og frem til rett over årtusenskiftet. Sveitsiske Chocolat Frey AG relanserte Bugg i norske butikkhyller 1. februar 2010 gjennom distributøren Galleberg med smaksvariantene bringebær, jordbær, banan, sitron og pære, som alle var sukkerfrie.

## Bakgrunn
Da Bugg kom i butikkene, kostet den 10 øre, men steg senere til 25 øre, 50 øre, 1 kr, 1,50 kr og 2 kr. Den første Bugg hadde en lett mintsmak, i 1979 kom smaksvariantene gul/grønn (banan) og svart/rød (lakris). Senere kom brun (cola), rosa (jordbær) og grønn (sitron). På starten av 1990-tallet ble det også solgt en variant kalt Maxi Bugg, som var en pakning med større biter med pæresmak.

Sammen med andre sukkervareprodukter ble varemerket overført fra Freia til Malaco på midten av 1990-tallet. Tyggegummien ble trukket tilbake tidlig på 2000-tallet. Det ble opprettet flere grupper på Facebook med over 50&nbsp;000 medlemmer som ønsket at tyggegummien skulle bli solgt igjen.

## Referanser